Met d'Eerste scheepen uijt batta: verwachte mede mijn verlog om dat mijnen tijt all een Jaer over geexppireert Is, wel wij malcanderen noch eens In Indien gemoeten oude kennisse wederom te vernieuwen, alsoo geen a materie en hebben desen te prolongeren sal Eijndige Hier Mede Erentseste manhafte voijse voorsinnige Ende see discreete Ed Hr will vrd: naer Hartgrondeljkg Int schudtsell des alderhoochsten beveelen desen 5 sept Ano: 1628 Opt Nederlandts Compe: suralt
Naer dat op 30en. augusti Ao. 1628. van Macquian — vertrocken om onse Voyagie te vervorderen cregen den 3en. september sangij Int gesicht van waer onssen cours Noorden aenstelden om Saranganij aen te doen: Doch verscheyden vehementen stoomen, wtten westen rescontreren syn met doncker neuelachtich weder beoosten, Saranganij inde bocht van Eltuan: vervallen daer niet tegenstaen alle mogelycke debuoir.
In thyen dagen tyts niet conden wt geraecken vermits niet als stormen wtter Zee, rescontreerden en geen zeyl conden voeren, sulcx dat tot verscheyden reyse genootsaect waeren goede rheede, te soecken daer noch 2 anckeren en touwen verloren.